Este divendres es representa l'espectacle teatral Cube a la Casa Municipal de Cultura
29 de desembre 2022

L'espectacle teatral _Cube_ es representa este divendres, 30 de desembre, a la Casa Municipal de Cultura del Port de Sagunt a les 18.00 hores. Este espectacle musical és en valencià, per a tots els públics, l’entrada és lliure i l’aforament, limitat. Este espectacle està organitzat pel departament de Cultura de l’Ajuntament de Sagunt.

Cuco, Beto, Ulla i Elba són quatre personatges molt diferents que viuen molt a prop i, al mateix temps, molt allunyats els uns dels altres. Un bon dia, la tragèdia es fa present de sobte en les seues vides: l'aigua amb què regar els seus tests s'ha esgotat per complet.

A partir d'eixe moment, descobriran la tràgica situació en la qual es troba el món que els envolta i al qual, fins ara, mai havien prestat excessiva atenció. Pot ser no siga massa tard per a adonar-se que, malgrat les seues diferències, necessiten unir les seues forces per a trobar una solució. Es tracta d’un espectacle musical de _clowns_, divertit i sorprenent, que emociona tant a xiquets, com a majors.

![](/media/xwepgiwp/c_cube.jpg?width=587&height=782)

*   [](http://www.facebook.com/sharer.php?u=https://aytosagunto.es/va/actualitat/este-divendres-es-representa-l-espectacle-teatral-cube-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/este-divendres-es-representa-l-espectacle-teatral-cube-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-divendres-es-representa-l-espectacle-teatral-cube-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/este-divendres-es-representa-l-espectacle-teatral-cube-a-la-casa-municipal-de-cultura/)